b'\n_START_ARTICLE_\nFrutillar\n_START_SECTION_\nZgodovina\n_START_PARAGRAPH_\nFrutillar so na obali jezera Llanquihue 23. novembra 1856 ustanovili nem\xc5\xa1ki priseljenci, ki so pri\xc5\xa1li na obmo\xc4\x8dje med vlado predsednika Manuela Montta. Prebivalci so zgradili svoje hi\xc5\xa1e okrog zaliva in se posvetili kmetijstvu in \xc5\xbeivinoreji, namestili mlekarne, mline, destilarne, usnjarsko hi\xc5\xa1o in nekatere prodajalne za prodajajo \xc5\xbeivil in pripomo\xc4\x8dkov._NEWLINE_Ker je bilo mesto na prehodu med Puerto Monttom in Osornom, se je hitro razvijalo, kar je bilo pomembno za razvoj trgovine._NEWLINE_Nemci so za\xc4\x8deli zasedati kmetije, ki jih je izmeril Jos\xc3\xa9 Decher. Med prvimi naseljenci, ki so zgradili svoje domove okoli zaliva, so bili Wilhelm Kaschel, Heinrich Kuschel, Theodor Niklitschek, Christian Nannig, Christian Winkler in Adams Schmidt. Na obre\xc5\xbeju so zgradili pomole in na jezero pripeljali parnike._NEWLINE_Kmetije, ki so se raztezale od jezera do gri\xc4\x8dev, so bile pribli\xc5\xbeno 35 m \xc5\xa1iroke in 4000 m dolge. Ve\xc4\x8dina nem\xc5\xa1kih naseljencev so bili kmetje, ki so se odlo\xc4\x8dili, da se bodo izognili rev\xc5\xa1\xc4\x8dini, ki jo je v Evropi povzro\xc4\x8dila industrijska revolucija._NEWLINE_Leta 1882 je bil ustanovljen nem\xc5\xa1ki klub, prostor za dru\xc5\xbeabna sre\xc4\x8danja in delitev najbolj\xc5\xa1ih publikacij, ki so pri\xc5\xa1le v njihovem maternem jeziku. Do danes njegova restavracija ohranja svoj ugled s ponudbo nem\xc5\xa1kih in \xc4\x8dilskih jedi. Nato so nastale \xc5\xa1e druge pomembne organizacije, kot sta Gasilska slu\xc5\xbeba in Rde\xc4\x8di kri\xc5\xbe._NEWLINE_S prihodom \xc5\xbeeleznice leta 1907 se je zgradila postaja v Frutillar Alto. Danes ima industrijo, storitve, trgovino in pisarno._NEWLINE_Ob\xc4\x8dina je bila ustanovljena 13. novembra 1936, ko se je lo\xc4\x8dila od Puerto Varas; njen prvi \xc5\xbeupan je bil Federico Sunkel Dausel (1936-1938)._NEWLINE_V upravi so bile javne slu\xc5\xbebe, policija, civilni register in drugi. Leta 1960 so raz\xc5\xa1irili izobra\xc5\xbeevalno dejavnost z ustanovitvijo nem\xc5\xa1ke in \xc4\x8dilske industrijske visoke \xc5\xa1ole Liceo Polytechnic Ignacio Carrera Pinto._NEWLINE_Leta 1968 so organizirali prve glasbene tedne, leta 1973 pa je bil zgrajen nem\xc5\xa1ki kolonialni muzej. Od 1990-ih je Frutillar do\xc5\xbeivel razvoj turisti\xc4\x8dne dejavnosti z ohranitvijo nem\xc5\xa1kega kolonialnega mestnega sloga. Razvili so hotelski sektor, gastronomski, navti\xc4\x8dni turizem, ribolov na lososa in \xc5\xa1portni lov. Prva marina z jaht klubom jezera Llanquihue je bila zgrajena leta 2002 s sede\xc5\xbeem v Frutillaru._NEWLINE_Skupnost ohranja \xc5\xa1tevilne tradicije starih naseljencev, saj so \xc5\xa1e vedno \xc5\xbeivi njihovi potomci, kot je v primeru dru\xc5\xbein Winkler, Kuschel, Kaschel, Niklitschek, Neumann, Nannig, Klesse, Schwerter, Rehbein, Held , Von Bischoffhausen, Schmidt, Sandrock, Hoffmann, Schulz itd.\n_START_SECTION_\nDemografija\n_START_PARAGRAPH_\nPo popisu Nacionalnega statisti\xc4\x8dnega in\xc5\xa1tituta iz leta 2002 je Frutillar obsegal povr\xc5\xa1ino 831,4 km2 in imel 15.525 prebivalcev (7948 mo\xc5\xa1kih in 7577 \xc5\xbeensk). Od tega je 9118 (58,7%) \xc5\xbeivelo v urbanih obmo\xc4\x8djih in 6407 (41,3%) na pode\xc5\xbeelskih obmo\xc4\x8djih.\n_START_SECTION_\nZnamenitosti\n_START_PARAGRAPH_\nNem\xc5\xa1ki muzej, Teatro del Lago, Cofradia Nautica de Frutillar in Patagonia Virgin so danes glavne znamenitosti v Frutillaru_NEWLINE_Nem\xc5\xa1ki muzej (Museo Colonial Alem\xc3\xa1n) v sredi\xc5\xa1\xc4\x8du zaliva Frutillar, je ena najlep\xc5\xa1ih turisti\xc4\x8dnih vasi ob jezeru Llanquihue. Nem\xc5\xa1ka kolonija, ki je leta 1856 pri\xc5\xa1la v mesto, je zgradila hi\xc5\xa1e, vodni mlin, skladi\xc5\xa1\xc4\x8de in uredila vrtove. Potomci teh naseljencev so se odlo\xc4\x8dili, da zapustijo te stavbe za muzej, ki prikazuje na\xc4\x8din \xc5\xbeivljenja. Stoji na bre\xc5\xbeini s \xc4\x8dudovitim razgledom na jezero._NEWLINE_Teatro del Lago (gledali\xc5\xa1\xc4\x8de na jezeru) ponuja koncerte skozi vse leto in stoji ob glavni obalni cesti v zalivu. Gledali\xc5\xa1\xc4\x8de velja za najve\xc4\x8dje v dr\xc5\xbeavi in najbolj akusti\xc4\x8dno gledali\xc5\xa1\xc4\x8de, ki je bilo kdaj koli zgrajeno v Ju\xc5\xbeni Ameriki. Vsako leto na glasbenem festivalu, ki poteka konec januarja in prvi teden februarja, tradicionalno izvajajo neprekinjen 2-tedenski koncert, ki se imenuje Semanas Musicales. Ta kulturna dejavnost privabi tiso\xc4\x8de obiskovalcev vsako leto._NEWLINE_Cofradia Nautica de Frutillar - Yacht Club je najve\xc4\x8dji in najbolj opremljen jahtni klub, ki je v zalivu 400 m ju\xc5\xbeno od Teatro del Lago, ob obalni cesti Frutillar Bay. Klub deluje vse leto in spodbuja jadranje v vseh kategorijah. Jahalni klub je bil ustanovljen leta 1986. V zalivu so tri \xc5\xa1ole jadranja, ki jih je ustanovila in jih promovira "Cofradia". Spomladi in poleti jaht klub orgaizira regate v zalivu in okoli jezera._NEWLINE_Patagonia Virgin je nov urbani razvoj, ki bo imel hotele, trgovino, restavracije, igri\xc5\xa1\xc4\x8de za golf Nicklaus, apartmaje in hi\xc5\xa1e ter ponujal treking, polo in tenis. Vas, ki je ob vzno\xc5\xbeju Patagonije Virgin, bo imela ve\xc4\x8d kot 40 trgovin, trgovin in restavracij in nudila oglede divjega gozda in vseh \xc5\xa1tirih vulkanov, ki stojijo ob jezeru Llanquihue. Vas jee 200 m ju\xc5\xbeno od Yacht Club Cofradia.'